《秋日同区象先陈知期梁公量诸子步登二岭绝顶得风字》
明代·黄士俊

扪罗信步倚云中，形胜天开石势雄。双塔午钟闻下界，万川澄势映遥空。

餐霞欲醉仍催酒，作赋凭高却御风。好是山灵欣献瑞，望来佳气郁葱葱。

作者简介：（1583—?）明广东顺德人，字亮垣，一字象甫，号玉仑。万历三十五年殿试第一，授修撰，历官礼部尚书。崇祯九年入阁，累加少傅，予告归。后相南明永历帝，年老不能决事，数为台省所论列，乞归卒。